Maria Antonova

Maria Nikolaievna Antonova (, Historian zehar, hiru sistema proposatu dira mordoviar hizkuntzak (mokxera eta erziera) latinizatzeko, baina bat ere ez da unibertsalki erabiltzen.; Levzha, 1926ko abuztuaren 24a – Saransk, 2020ko martxoaren 1a) sobietar-errusiar abeslari mokxa izan zen.

 Bizitza 
Maria Antonova 1926ko abuztuaren 24an jaio zen Levzha herrian, gaur egungo Mordoviako Ruzaievski barrutian. 1945ean, Saratoveko Kontserbatorioko Mordoviar estudioan graduatu zen. Ondoren, Mordoviako Musika Antzokiko abesbatzako kide bihurtu zen, eta 1948tik aurrera, Umarina abesti eta dantza taldeko bakarlari. 1955etik 1993ra, Mordoviako Estatu Filarmonikako bakarlaria izan zen. Mordoviar zein errusiar abesti herrikoiak interpretatu zituen, baita sobietar musikagileen lanak ere.

Maria Antonova errusiar abesti lirikoen interpretatzaile onenetakotzat hartzen zen. Umarina () abestia, 1957an Moskuko Gazte eta Ikasleen Munduko Jaialdian lehen aldiz jo zena, mordoviar abesti herrikoi ezagunenetako bat bihurtu zen.

1996az geroztik, Maria Antonovaren izena daraman Abesti Herrikoien Jaialdi-Lehiaketa Errepublikarra antolatzen da Mordovian.

Antonova 2020ko otsailaren 29an hil zen, 93 urte zituela, eta Saranskeko 2. hilerrian dago hobiratuta.

 Sariak eta errekonozimenduak 

 1957: Mordoviako Errepublika Sozialista Autonomoko Meritu Oneko Artista
 1960: Errusiako Sobietar Errepublika Sozialista Federatiboko Meritu Oneko Artista
 1967: Ohorezko Intsigniaren ordena
 1969: Mordoviako Errepublika Sozialista Autonomoko Herri Artista
 1975: Mordoviako Errepublika Sozialista Autonomoaren Estatu Saria
 1980: Errusiako Sobietar Errepublika Sozialista Federatiboko Herri Artista
 1986: Herrien arteko Adiskidetasunaren ordena
 2000: Mordoviako ohorezko herritarra

 Iruditegia 

 Oharrak 

 Erreferentziak 

 Kanpo estekak 

Kategoria:Mordoviarrak
Kategoria:Sobietar Batasuneko abeslariak
Kategoria:Errusiako abeslariak
Kategoria:Kontraltoak
Kategoria:Folk abeslariak
Kategoria:XX. mendeko abeslariak